Hea tantsuõpetaja!

Kutsume sind koos oma lasterühmaga osalema XXV Tallinna Liikumispeol Kalevi Keskstaadionil.

Rahvatantsijatest on peole oodatud 1.-4. klassi ja 5.-9. klassi tantsurühmad (sega- ja tüdrukuterühmad). Lisaks moodustavad ühise liigi väikelapsed saatjatega, mudilasrühmad ja 1. klassi rühmad. PS! 1. klassi tantsurühmadel on võimalus valida tantsimiseks lihtsam repertuaar koos mudilaste ja väikelastega või raskem koos 2.-4. klassiga.

Liikumispeol esineme rahvarõivis, sh mudilased ja väikelapsed saatjatega (täiskasvanute rahvarõivad ei pea olema kogu rühmal ühesugused).

Rahvatantsijate repertuaar:
**“AI RUDI RADI”** Esitavad väikelapsed saatjatega, mudilasrühmad ja 1. klassi tantsurühmad. Tantsu autorid Liina Eero ja Reelike Tükk.
Liigijuht Reelike Tükk, assistent Liina Eero

**“PLAKS JA PLIKS”** Esitavad 1.-4. klassi tantsurühmad. Tantsu autor Helena-Mariana Reimann.
**“KOOLITEEL”** Esitavad 1.-4. klassi tantsurühmad. Tantsu autor Liina Eero.
Liigijuht Kätrin Järvis, assistent Liina Eero.

**“PÄRGLIPOLKA”** Esitavad 5.-9. klassi tantsurühmad. Tantsu autor Maido Saar.
**“ÜHESKOOS”** Esitavad 5.-9. klassi tantsurühmad. Tantsu autor Jaanika Liiu.
Liigijuht Kristi Aitsam, assistent-lavastaja Jaanika Liiu.

Lisaks osalevad kõik tantsijad peo finaalis.

Koolilaste repertuaari on valitud tantse XII noorte tantsupeo (“Kooliteel”, “Pärglipolka”) ja XX üldtantsupeo (“Plaks ja pliks”) repertuaarist. Soovi korral on teil võimalus juba enne õppeseminari koos rühmaga põhisamme, kombinatsioone jms harjutama hakata.

Kõik tantsud tulevad õpetamisele 19.01.25 Põhja Spordihoones. Täpsem seminari ajakava avaldatakse ESS-i Kalev kodulehel novembri keskel.
Seminari tasu õpetajale/treenerile/ juhendajale on 40 eurot, peol osalemise tasu 10 eurot osaleja kohta.
Registreeru seminarile <https://forms.gle/p2XcPhrRrJPHZ42y9>

Kohtumiseni peol!
Liina Eero, rahvatantsijate pealavastaja (liina.eero@gmail.com)
Hedvig Haarde, rahvatantsijate pealavastaja assistent